Diari Oficial de la Generalitat Valenciana


Sumari del DOGV 6377, del 15-10-2010 (2010/10862)

RESOLUCIÓ de 5 d'octubre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.000 m² de superfície, situada a Gata de Gorgos partida de Sorts, realitzada per l'ajuntament del dit municipi a favor de la Generalitat per a ser destinada a l'ampliació de l'IES de la localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6377

Data del DOGV
:   15-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10193


Data del document
:   05-10-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 5 d'octubre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 3.000 m² de superfície, situada a Gata de Gorgos partida de Sorts, realitzada per l'ajuntament del dit municipi a favor de la Generalitat per a ser destinada a l'ampliació de l'IES de la localitat. [2010/10429]  
L'Ajuntament de Gata de Gorgos, en sessió plenària realitzada el dia 15 de març de 2010, va acordar la cessió gratuïta a la Generalitat de la finca de la seua propietat de 3.000 m² de superfície, situada en la partida de Sorts de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la finca.  
La cessió es realitza amb la finalitat de destinar l'immoble a ampliació de l'institut d'educació secundària de la localitat.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Gata de Gorgos de la finca de 3.000 m² de superfície situada a la partida de Sorts de la dita població, que confronta: nord, parcel·la destinada a institut d'educació secundària; sud, carrer Senija; est, parcel·la número 505, i oest, resta finca matriu.  
Consta inscrita en el Registre de la Propietat de Xàbia 1 al tom 2341, llibre 107, foli 148, finca 6374, inscripció 1ª.  
Referència cadastral: 52186D825458111172JB.  
La parcel·la s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Gata de Gorgos, s'efectua amb la condició de destinar l'immoble a ampliació de l'institut d'educació secundària de la localitat, i queda subjecta al que disposa l'article 37 de la Llei 14/2003, de Patrimoni de la Generalitat. L'ajuntament es compromet a dotar la parcel·la dels servicis urbanístics que falten per a executar l'ampliació de l'IES (preses o connexions a peu de parcel·la), perquè assolisca la condició de solar, així com eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobriren després i adoptar els projectes necessaris per a la urbanització i per a l'eliminació de servituds i obstacles.  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
València, 5 d'octubre de 2010.- El conseller d'Economia, Hisenda i Ocupació i vicepresident segon del Consell: Gerardo Camps Devesa.